Viesti Kirjoittaja Tappajatate2 » 01.03.2020 14:47
RUSKEITA PAPUJA JA PAISTETTUA LÄSKIÄ
On mennyt vuosia siitä kun viimeeksi valmistin "bruna bönor med stäkt fläsk". Svenskeissä sitä syötiin kerran kuussa 60 luvulla hyvällä ruokahalulla. Käytettiin toistakin nimeä, eli TEKSAS. Ostin ählämikaupasta papuja provianttiin, sillä väsään ajoittain papuruokia. Tähän vanhaan meriruokaan kuuluu papumuhennos, paistettu siansivu- ja paistin perunat. Rasvaista ja terveellistä ruokaa, josta kolesterolit tykkäävät. Papuja pitää liottaa yli yön, ja keittää hiljaisella tulella usea tunti . Yleensä possun kylki oli "rimmattua" vähän suolattua lihaa. Kun sianlihan tuoksu levisi täkille tai kongeihin tulivat tanskalaiset skönöt kuppi kourassa kerjäämään rasvaa itselleen. "Kan ja foo lit fet till ruubröy". Saanko vähän rasvaa ruisleivän päälle. Tanskassa voipulan takia sodan jälkeen alettiin käyttää rasvaa leivän päälle. Kun pavut
ovat pehmenneet muusiksi sekaan kaadetaan paistinrasvaa, siirappia ja etikkaa. Se on
happamen makeaa. Läskinpalat paistetaan. Voi jos joku kokki laiskuuttaan paistoi läskit
uunissa. Siitä nousi jupina messeissä. Perunat paistettiin runsaassa voissa. Lisukkeeksi tarjottiin etikka punajuuria.
Vieläköhän karjapaimenten ruokia syödään Kertokaapa muisteloita kunnon skönöruoasta.
Viesti Kirjoittaja Tappajatate2 » 06.03.2020 23:43
MEXICOLAISTA BIRRIJA VUOHIPUKKIA
Löysin ählämikaupasta paloiteltua vuohen lapaa ja päätin väsätä siitä sapuskaa. Olen joskus vuohta syönyt, mutta en koskaan valmistanut. Gookletin meksikolaisia reseptejä jä väsäsin muutoksen siitä. Vuohen liha ei maistu lampaalle, eikä muullekaan lihalle. Se maistuu vuohelle.
Marinoin vuohen palat marinadissa johon kuuluu. Vettä, valkosipulia, chiliä, meiramia, inkivääriä, kuminaa, jauhettuja laakerinlehtiä, appelsiinin mehua, valkoviinietikkaa, tai sitruunanmehua ja suolaa. Pidä liha marinadissa yli yön ja laita lihat ja liemi pellille uuniin. Vuoraa aluminifoliolla ja paista 3 h uunissa 200c. Vaivalloinen ohje, sillä kun lihat ovat kypsiä tee liemestä kastike ja laita sekaan tomaattipuretta ja keitä kastike sisään ja suurusta maissitärkkelyksellä, Tein pikaversion. Ruskistin ensin lihat ja laitoin tomaattipureen marinadiliemeen kiehumaan. Kun lihat olivat kypsiä tein kastikkeen. Otin luut pois ja hakkasin veitsellä pieneksi silpuksi ja laitoin kastikkeen sekaan ja haudutin muutaman minuutin. Mehikossa syödään tämä ruoka tortillojen kera.
NOPEA TORTILLATAIKINA
3 dl vettä, ½ dl ruokaöljyä ja suolaa mausteeksi
5-6 dl vehnäjauhoja ja 2 tl soodaa, tai leivinjauhoja
Vaivaa taikinaksi ja lisää tarvittaessa vettä, tai jauhoja. Tee kiinteä pallo ja anna levätä tunnin ajan. Itse asiassa sinulla on pastataikina. Pyöräytä taikina pötköksi, leikkaa paloiksi ja pyöritä kananmunan kokoisia pullia. Lätistä jauhoisella pöydällä ja kaulaa 1 mm ohuita lettuja ja paista suoraan hellan levyllä nopeasti kummaltakin puolelta. Jos sinulla on induktioliesi joudut tekemään paistamisen paistinpannussa. Se kestää kauemmin. Voit myös käyttää pannussa ruokaöljyä paistamiseen. Tortillan paistoon kummaltakin puolelta kestää minuutin verran. Tarjotaan salsan ja salaatin kera.